Kristoffersens gulloppladning vakte oppmerksomhet i Sverige: – Har du sett på maken?
VINNER: Henrik Kristoffersen poserer med VM-gullet i storslalåm. FOTO: Marco Trovati / TT NYHETSBYRÅN
SEIER: Så glad blir man når man tar VM-gull i storslalåm.
ÅRE/OSLO: Fredag kveld tok Henrik Kristoffersen endelig sitt første mesterskapsgull da han gikk til topps i storslalåmrennet i Åre-VM.
Mesterskapet får naturlig nok stor oppmerksomhet i Sverige, som er vertsnasjon.
Dermed var det naturlig at Kristoffersen fikk litt tid i TV-skjermen under SVTs program «Vinterstudion» fredag kveld.
Men det var ikke bare selve gulløpet hans som fikk oppmerksomhet. Før start kunne TV-seerne tydelig høre hvordan han snakket og giret opp seg selv før start.
«Nå gjelder det. Hele veien fra første j*vla stavtak. Kom igjen da, kom igjen.» kunne man høre Kristoffersen si, mens han banket skiene i bakken.
LES OGSÅ: Henrik Kristoffersen tok VM-gull i storslalåm
Det fikk de to SVT-kommentatorene, André Pops og Pernilla Wiberg til å bryte ut i latter.
– Ja, der får vi en reise inn i Henrik Kristoffersens hode, sa Pops da nordmannen satte utfor.
– Har du sett på maken? sa «Vinterstudion»-programleder Yvette Hermundstad etter at klippet ble vist.
Men det må ha fungert. Kristoffersen var raskest ned av samtlige.
JOEL MARKLUND / BILDBYRÅN
LES OGSÅ: Tok endelig gull: Etterpå fortalte Kristoffersen om kjærestens storsinnethet
– «Kom igjen, kom igjen», sa jeg, forklarte han overfor SVT etter gulløpet.
At han har høyt tenningsnivå før start er ikke noe nytt, men det virket nesten som han var litt ekstra innbitt før det som viste seg å bli et av karrierens store jubelrenn.
– Det er bedre å dø enn å drite seg ut. Det sa jeg vel etter at jeg kjørte ut i annenomgangen i OL. Da har man på en måte opplevde det verste som alpinist. Man må slutte å synes synd på seg selv, ta opp hanskene og slåss litt, sier Kristoffersen til Aftenposten.
Hva er bedre enn å drite seg ut ifølge Henrik Kristoffersen?
å dø